UBE วิ่งแรง 3% รับกำไรปี 64 โตสนั่น 2 เท่าตัว แตะ 320.88 ลบ.
UBE วิ่งแรง 3% ราคาแตะ 2.26 บ. รับกำไรปี 64 โตสนั่น 2 เท่าตัว มาที่ 320.88 ลบ. จากปีก่อนกำไร 99.33 ลบ. หลังรายได้รวมเฉียด 7 พันลบ. เพิ่มขึ้น 57%
UBE วิ่งแรง 3% ราคาแตะ 2.26 บ. รับกำไรปี 64 โตสนั่นกว่า 2 เท่าตัว มาที่ 320.88 ลบ. หลังรายได้รวมเพิ่มขึ้น 57%
23 ก.พ. 2565

ผู้สื่อข่าวรายงานว่า ราคาหุ้น บริษัท อุบล ไบโอ เอทานอล จำกัด (มหาชน) หรือ UBE ล่าสุด ณ เวลา 11:17 น. อยู่ที่ 2.26 บาท บวก 0.06 บาท หรือ 2.73% สูงสุดที่ 2.32 บาท ต่ำสุดที่ 2.24 บาท ด้วยมูลค่าซื้อขาย 150.99 ล้านบาท

ทั้งนี้ราคาหุ้น UBE ปรับตัวขึ้น หลังรายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้รวมเท่ากับ 6,966.7 ล้านบาท เพิ่มขึ้นเท่ากับ 2,532.3 ล้านบาท หรือคิดเป็นร้อยละ 57.1 จากปีก่อนหน้า โดยมีสาเหตุหลักจากรายได้จากการจำหน่ายแป้งมันส าปะหลังเติบโตขึ้น 1,926.1 ล้านบาท หรือคิดเป็นร้อยละ 155.7 จากปีก่อนหน้า จากปริมาณการขายแป้งที่เพิ่มมากขึ้น เนื่องจากเศรษฐกิจประเทศคู่ค้าเริ่มฟื้นตัวจากปีก่อนหน้า ทั้งนี้ ในปี 2564 บริษัทมีก าไรสุทธิเท่ากับ 320.9ล้านบาท เพิ่มขึ้นเท่ากับ 221.6ล้านบาทหรือคิดเป็นร้อยละ 223.1 จากปีก่อนหน้า จากปริมาณจำหน่ายผลิตภัณฑ์ที่มีมูลค่าเพิ่มที่เติบโตขึ้น ทั้งแป้งออร์แกนิค และเอทานอลเกรดอุตสาหกรรม